**FORGALMAZÁSI SZERZŐDÉS**

amely létrejött egyrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: … ügyvezető) mint gyártó (a továbbiakban: Gyártó),

másrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: … ügyvezető) mint forgalmazó (a továbbiakban: Forgalmazó)

továbbiakban együtt: Felek között alulírott helyen és időben, az alábbi feltételekkel:

1. **Szerződés tárgya**

1. Jelen szerződés tárgya a Gyártó által gyártott, a jelen szerződés mellékletét képező külön íven (termékjegyzéken) tételesen megjelölt fajtájú, mennyiségű és nettó árú, a hatóság által engedélyezett termékek forgalmazása.

2. A szerződő felek rögzítik, hogy a termékjegyzék szerinti árakat jelen szerződés hatálya alatt a Gyártó évente egy alkalommal jogosult egyoldalúan módosítani, amelyet köteles 15 nappal az árváltozás előtt írásban közölni a Forgalmazóval.

3. A szerződő felek a jelen szerződést ……… év ……… hónap ……… napjáig, határozott időre kötik.

1. **Felek jogai és kötelezettségei**

4. Felek megállapodnak, hogy Gyártó eladja, Forgalmazó pedig kötelezettséget vállal arra, hogy megveszi a termékjegyzékben megjelölt termékeket, azokat pedig saját nevében és saját javára történő eladására.

5. A Forgalmazó kötelezettséget vállal arra, hogy az adott negyedévre vonatkozó megrendelését a Gyártóhoz írásban, a teljesítést megelőzően ….. nappal eljuttatja. A felek írásos megrendelésnek tekintik a faxon történő megrendelést is.

6. A Gyártó kötelezettséget vállal arra, hogy a Forgalmazó belföldi telephelyére szállítja a terméket a megrendelést követő …… munkanapon belül. A termék átadása a Forgalmazó telephelyén történik, ahol a kárveszély viselése a Gyártóról a Forgalmazóra száll át. A Gyártó a termék átadása után bekövetkezett károkért felelősséget nem vállal.

7. A Gyártó a terméket a termékjegyzék, illetve annak esetleges módosítása szerinti áron adja a Forgalmazónak, amely vételár a szállítást követő 15 napon belül banki átutalással esedékes. A felek rögzítik, hogy a termékjegyzékben megjelölt árak az áfát nem tartalmazzák.

8. A Forgalmazó késedelmes teljesítése esetén köteles a késedelembe esés időpontjától a jegybanki alapkamat 10%-kal növelt mértékének megfelelő kamatot fizetni.

9. A megrendelés ellenértékének kiegyenlítéséig a Gyártó a terméken tulajdonjogát fenntartja.

1. **Egyéb rendelkezések**

10. Felek rögzítik, hogy jelen szerződés teljesítése során kötelesek a termék jó hírnevét megóvni.

11. Felek megállapodnak abban, hogy a Gyártó tájékoztatja a Forgalmazót a termékre vonatkozó reklámokról, és díj ellenében a dolog forgalmazásához szükséges reklámokat a forgalmazónak átadja.

12. Felek rögzítik, hogy a Gyártót a termék megfelelő forgalmazásával kapcsolatban utasítási jog illeti meg és jogosult a szerződésben és az utasításaiban foglaltak teljesítését ellenőrizni.

Amennyiben a Gyártó célszerűtlen vagy szakszerűtlen utasítást ad, erre a Forgalmazó köteles őt figyelmeztetni. Ha a Gyártó a figyelmeztetés ellenére fenntartja az utasítását, a forgalmazó köteles az utasítást teljesíteni; az utasítás teljesítéséből eredő kárért a szállító felel.

13. A szerződő felek az e szerződésből eredő jogvitákat kötelesek egymás között tárgyalással rendezni. Amennyiben ezek nem vezetnek eredményre, a felek hatáskörtől függően kikötik a …. Bíróság és az ……… Törvényszék kizárólagos illetékességét.

14. Az írásbeli értesítéseket közöltnek kell tekinteni, ha azt a címzettnek bizonyíthatóan átadták vagy kézbesítették, vagy ha ez nem lehetséges, a címzett cégbíróságon bejelentett székhelyére ajánlott levélként feladták, a postára adást követő 3. napon akkor is, ha a címzett székhelyéről „Címzett ismeretlen” vagy „Nem kereste” értesítéssel jön vissza a küldemény.

15. A felek kötelesek haladéktalanul bejelenteni, ha székhelyük (postacíme), valamint bármely, a jelen szerződés szempontjából lényeges adatukban változás áll be. Az értesítés elmaradásából eredő károkért felelősséggel tartozik.

16. A jelen szerződésben nem szabályozott kérdésekben a Polgári Törvénykönyv rendelkezései az irányadók.

A felek jelen szerződést kölcsönös elolvasás és értelmezés után mint akaratukkal mindenben megegyezőt jóváhagyólag aláírják.

Kelt: ………

........………..…….................... ...........................................

Forgalmazó Gyártó